Drie mense verskeur toe honde oor heining spring | Maroela Media
Die polisie in Jeffreysbaai in die Oos-Kaap ondersoek 'n voorval waartydens 'n 67-jarige vrou en twee mense wat haar te hulp gesnel het deur twee aggressiewe honde verskeur is.
Sers. Majola Nkohli, woordvoerder van die polisie, sê die voorval het Maandag omstreeks 11:00 in Kabeljauwsweg gebeur. Volgens Nkohli het die vrou met haar hond in die straat gestap toe twee Amerikaanse veghonde (pitbulls) oor die heining van een van die huise in die straat gespring en haar bestorm het.
Twee mense het gesien wat gebeur en probeer om die vrou te help, maar is ook erg deur die honde gebyt.
Volgens Nkohli kon hulle daarin slaag om die honde af te weer en beamptes van die Dierebeskermingsvereniging (DBV) is ontbied om die aggressiewe honde van die toneel te verwyder. "Die drie beseerdes is na 'n hospitaal gehaas vir behandeling. Die vrou se hond is ongelukkig op die toneel dood."
Nkohli het gesê 'n saak van die oortreding van die Wysigingswet op Diere-aangeleenthede word ondersoek.
Dit is nie bekend of die twee honde van kant gemaak is ná die voorval nie.
Twyfel of die gemiddelde Maroelaleser die omvang van 'n eis wat kan volg op 'n erge hondebyt begryp. Hoop maar net die eienaar het versekering, of het 'n afbetaalde huis wat opgeveil kan word as die skade groot is.
ONAANVAARBAAR!!! Ek is n diereliefhebber, en het self 3 honde, maar daar is nie n manier hoe hulle oor n heining of hek kan spring en ander mense en diere kan aanval of verskeur nie! Hoe hou n mens sulke gevaarlike honde aan as hulle oor die heining kan spring? Dis onaanvaarbaar!!
Dit is die rede waarom ek met n blikkie pepperspray loop wanneer ek met my honde gaan stap. Was jare gelede deur n hond aangeval en my lewe was nog nooit weer dieselfde nie. Onverantwoordelike honde eienaars kom te lig daarvan af. Jammer dat daar nie n stelsel is wat sulke eienaars onvanpas om weer honde te besit kan identifiseer en verbied om weer honde te hê nie. Hulle moet ook verantwoordelik gehou word vir alle mediese koste en vir die emosionele skade wat aangerig word. Ongelukkig is so iets net n wensdroom. My innge meegevoel aan die partye wat… Lees meer »
9 uit 10 keer as daar op Maroela gepraat word van honde wat ander verskeur is dit Amerikaanse veghonde. Hierdie honde is 'n probleem in SA – veral in jou bruin gemeenskap van SA.
Dan is daar steeds mense wat glo dat pitbuĺls nie gevaarlik is nie. Die aanhou van sulke honde moet verban word. Ek moes self n pitbull vankant maak. Die hond het in n oogwenk sonder rede van die vruendelikheid na n monster verander.